# GT Ligako 2023ko denboraldia

GT Ligako 2023ko denboraldia Galiziako Traineruen Liga edo Ipar-mendebaldeko Traineruen Liga arraun lehiaketaren hogeigarren denboraldia izan zen. Hiru txapelketak (gizonen kategoriako bi mailak eta emakumeen liga) ekainaren 10ean hasi ziren As Pontes herriko aintzirako uretan eta Aresen amaitu ziren abuztuaren 27an, guztiak gizonen B maila izan ezik; azken honetan lehia astebete lehenago bukatu zen, abuztuaren 19an, Teresa Herrera Banderarekin. Guztira, 25 ontzi aritu ziren txapelketan (aurreko denboraldian baino 3 gutxiago): 7 emakumeen ligan, 12 gizonen lehen mailan eta 6 bigarrenean.
Emakumeen ligako txapelduna Chapela elkartea izan zen. Redondelako neskek nagusitasun osoz irabazi zuten aurreneko garaikurra eta, guztira, 74 puntu eta 10 bandera eraman zituzten herrira, horien artean Teresa Herrera Bandera historian bigarren aldiz. Jokoan izan ziren 11 estropadetatik 10etan azkarrenak izan ziren. Bestalde, txapeldunordea Mugardos-A Cabana Ferrol izan zen; Bestarruza ontziko arraunlariek 62 puntu eta Ferrolgo VII. Bandeira etxean gelditzea lortu zuten. Ohorezko txanda, azkenik, Rianxok eta Cesantesek osatu zuten.
Gizonen denboraldiko txapelduna, bestetik, Ares arraun elkartea izan zen. Guztira, 176 puntu eta jokoan zeuden 15 banderetatik 9 irabazi zituzten Santa Olalla de Lubre ontziko arraunlariek, tartean Teresa Herrera Bandera; dena den, TKE Ligara igotzeko kanporaketan motelenak izan zirenez, ezin izan zuten denboraldia behar bezala borobildu. Hurrengo denboraldian goreneko maila arituko dena, aldiz, Bueu elkarte txapeldunordea izango da. Ligan bigarren egin zuten arren, kanporaketan hiru traineru utzi zituzten atzetik gorriek eta, beraz, 2024an lehen aldiz egingo dute arraun TKE Ligan. Ohorezko txanda, bestalde, Tiránek eta Castropolek osatu zuten. Azkenik, banderei dagokienez, banaketa zabalagoa izan zen; Aresek aipatutako 9 banderak eraman zituen herrira, Bueuk 3, Tiránek 2 eta Chapelak 1.
Sailkapenaren beheko aldean, bestetik, Samertolameuren bigarren ontziak maila galdu zuen. A Terca ontziko mutilak denboraldiko motelenak izan ziren, eta A Ligan arraun egiten jarraitzeko kanporaketa jokatu behar izan zuten Pueblakoekin batera. Lehen mailako bi traineruak azkarrenak izan baziren ere, Meirako trainerua B mailan aritu beharko da, elkartearen lehen ontzia ezin izan baitzen TKE Ligan mantendu.
Azkenik, bigarren mailari dagokionez, Murosek nagusitasun osoz irabazi zuen txapelketa eta urdinak hurrengo denboraldian goreneko mailan arituko dira igoera play-offean hirugarren egin zuen Mugardos-A Cabana Ferrol taldearekin batera.

## A Liga
### Partaideak

Guztira, 12 elkartek hartu zuten parte hogeigarren denboraldian; horietatik 6 pontevedrarrak izan ziren, 5 coruñarrak eta azkena, aldiz, asturiarra. Aurreko denboraldiarekin alderatuz gero, berritasuna Aresen, Castropolen eta Samertolameuren B ontziaren parte hartzea izan zen. Aresko mutilek ezin izan zioten goreneko mailan arraun egiteko postuari eutsi eta azken lekuan gelditu ziren 2022ko TKE Ligan. Gainontzekoen kasua bestelakoa izan zen, bi traineruak azkarrenak izan baitziren 2022ko B Ligan eta Castropoleko mutilek zuzenean (liga irabazteagatik) eta Meirakoek igoera kanporaketan lortu zuten lehen mailan arraun egiteko txartela.
Denboraldi honetan A Ligan arraun egin ez zuten elkarteak, aldiz, Samertolameu, Mera eta Mugardos-A Cabana Ferrol izan ziren. Lehenengoa TKE Ligako 2023ko denboraldian aritu zen arraunean, 2022an igoera erdietsi ostean; Oleiroseko Mera, aldiz, lehorrean gelditu zen taldea osatzeko arraunlaririk lortu ez zuelako; eta Mugardoseko eta Ferrolgo mutilak, azkenik, B Ligan egin zuten arraun, aurreko denboraldian jaitsiera play-offean maila galdu baitzuten.

### Estropadak

Denboraldi honetan 16 estropada eta 15 bandera izan ziren jokoan.
* Teresa Herrerako bigarren jardunaldia bandera irabazteko estropada izan zen; ez zen puntuagarria izan.

### Sailkapena

* Chapela estropadatik kanporatu zuten, pisatze-kontrola pasa aurretik trainerua lehorrera gerturatu eta kutxa bat ontzian sartzeagatik.
* Teresa Herrera Bandera bi egunetan jokatu zen. Lehena puntuagarria izan zen A nahiz B ligetan (hurrenez hurren, 14. eta 9. jardunaldiak), eta ontzien denborek bigarren egunerako sailkatzeko balio izan zuten. Bandera, hain zuzen, igandean bertan izan zen jokoan eta Aresek eskuratu zuen; azken estropada hori ez zen ligarako puntuagarria izan.
* Concello de Aresko bandeira bi jardunalditan jokatu zen eta txapelduna Bueu elkartea izan zen. Nahiz eta lehenengo egunean ontzi azkarrena etxeko trainerua izan, bi egunetako denborak gehituta Maruxiako mutilak izan ziren bizkorrenak eta, beraz, zapia etxera eraman zutenak.

#### Jaitsiera/Igoera play-offa

Kanporaketa honetan 2024ko denboraldian lehen mailan aritzeko bi txartel egon ziren jokoan eta lau ontzik hartu zuten parte: B Ligan hurrenez hurren bigarren eta hirugarren postua lortu zuten Mugardos-A Cabana Ferrolek eta Amegrovek; eta lehenengo mailan azken postuetan gelditu ziren Pueblak eta Samertolameu Bk.
* Samertolameuren bigarren ontziak ezin izango du A Ligan arraun egin 2024ko denboraldian, elkartearen lehen ontzia ere bertan arituko delako.

## B Liga
### Partaideak

Denboraldi honetan 6 elkartek egin zuten arraun B Ligan; horietatik 4 coruñarrak izan ziren, eta gainontzeko biak pontevedrarrak. Aurreko denboraldiarekin alderatuz gero, berritasunak Chapelaren B ontziaren eta Riveiraren debutak, eta, 2022an A Ligatik jaitsi eta gero, Mugardos-A Cabana Ferrolen parte hartzea izan ziren.
Samertolameuren B ontzia eta Castropol elkartearena, bestalde, lehen mailan aritu ziren eta Cedeira eta Vila de Cangas elkarteenak, aldiz, lehorrean gelditu ziren.

### Estropadak

Denboraldi honetan 9 estropada eta bandera izan ziren jokoan.
* Teresa Herrerako bigarren jardunaldia bandera irabazteko estropada izan zen; ez zen puntuagarria izan.

### Sailkapena

* Teresa Herrera Bandera bi egunetan jokatu zen. Lehena puntuagarria izan zen A nahiz B ligetan (hurrenez hurren, 14. eta 9. jardunaldiak), eta ontzien denborek bigarren egunerako sailkatzeko balio izan zuten. Bandera, hain zuzen, igandean bertan izan zen jokoan eta Aresek eskuratu zuen; azken estropada hori ez zen ligarako puntuagarria izan.

## Emakumeen Liga
### Partaideak

Guztira, 7 elkartek hartu zuten parte emakumeen ligaren hamabigarren denboraldian; horietatik 4 coruñarrak izan ziren, 2 pontevedrarrak eta asturiar 1. Aurreko denboraldiarekin alderatuz gero, berritasuna Cesantes elkartearen parte hartzea izan zen, lehen aldiz itsasoratu zena.
Bestalde, Cabo da Cruzek eta Tiránek 2023ko Euskotren Ligan egin zuten arraun, aurreko denboraldian igoera lortu ostean. Txanponaren beste aldean, aldiz, Club de Remo Náutico de Riveirak ezin izan zuen taldea osatu.

### Estropadak

Denboraldi honetan 11 estropada eta bandera izan ziren jokoan.
* Teresa Herrerako bigarren jardunaldia bandera irabazteko estropada izan zen; ez zen puntuagarria izan.

### Sailkapena
## Erreferentziak

* 1 2 3 4 (Galizieraz) "Calendario". Liga Galega de Traiñeiras. 2023.07.26
* 1 2 3 4 (Galizieraz) "Clubs". Liga Galega de Traiñeiras. 2023.09.02
* ↑ (Galizieraz) «A traiñeira de Chapela Wofco recibe o título de campioa da Liga nunha campaña na que non tivo rival» As Nosas (Noiz kontsultatua: 2024.02.11).
* 1 2 3 4 5 (Galizieraz) "Resultados". ''Liga Galega de Traiñeiras. 2023.09.02
* 1 2 3 (Gaztelaniaz) «Ares y Chapela ganan el Teresa Herrera» Faro de Vigo (Noiz kontsultatua: 2023.08.21).
* 1 2 (Gaztelaniaz) «LGT: Ares gana la liga LGT A 2023 y Bueu la Bandeira Concello de Ares» La Grada Sports (Noiz kontsultatua: 2023.08.27).
* 1 2 3 (Gaztelaniaz) «Ares y Chapela-Wofco, campeones de la Bandeira Teresa Herrera» La Voz de Galicia (Noiz kontsultatua: 2023.08.20).
* 1 2 3 "2023ko egutegia eta emaitzak". Eusko Label Liga. 2024.01.26
* ↑ «Urdaibaik irabazi du Eusko Label liga ere» Berria (Noiz kontsultatua: 2022.10.07).
* 1 2 3 4 (Galizieraz) "Resultados 2022". ''Liga Galega de Traiñeiras. 2023.09.02
* 1 2 3 4 5 (Gaztelaniaz) «Desvelados todos los equipos que participarán en la Liga Galega de Traiñeiras 2023» La Voz de Galicia (Noiz kontsultatua: 2023.01.11).
* ↑ (Gaztelaniaz) «A Pobra vibra con su doble cita y aúpa a Chapela y Ares» Diario de Arousa (Noiz kontsultatua: 2023.07.22).
* ↑ (Gaztelaniaz) «Liga LGT A: Ares vence en A Pobra y refuerza su liderato» La Grada Sports (Noiz kontsultatua: 2023.07.22).

## Ikus, gainera

* Galiziako Traineruen Liga
* TKE Ligako 2023ko denboraldia
* KAE Ligako 2023ko denboraldia

## Kanpo estekak

* GT Ligaren webgunea
* Datuak: Q126918427